27.7.2012 Den Europæiske Unions Tidende L 200/5 KOMMISSIONENS GENNEMFØRELSESFORORDNING (EU) Nr. 686/2012 af 26. juli 2012 om uddelegering til medlemsstaterne af vurderingen af aktivstoffer, for hvilke godkendelsen udløber senest den 31. december 2018, i forbindelse med gennemførelsen af proceduren for fornyelse (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (!), særlig artikel 19, og ud fra følgende betragtninger: (1) — For aktivstoffer, for hvilke godkendelsen udløber senest den 31. december 2018, bør vurderingen i forbindelse med gennemførelsen af proceduren for fornyelse uddele- geres til medlemsstaterne, idet der udpeges en rapporte- rende medlemsstat og en medrapporterende medlemsstat for hvert aktivstof. Denne uddelegering bør foregå såle- des, at der opnås en ligelig fordeling af ansvaret og arbejdsopgaverne blandt medlemsstaterne. (2) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE FORORDNING: Artikel 1 I forbindelse med gennemførelsen af proceduren for fornyelse uddelegeres vurderingen af hvert aktivstof, der er opført i første kolonne af bilaget, til den rapporterende medlemsstat, der er opført i anden kolonne af bilaget, og til den medrapporterende medlemsstat, som er opført i tredje kolonne af bilaget. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. juli 2012. (1) EUT L 309 af 24.11.2009, s. 1. På Kommissionens vegne José Manuel BARROSO Formand